Document ID: 31990L0623

Komisijas direktīva
(1990. gada 7. novembris),
ar ko groza II pielikumu Padomes Direktīvai 66/402/EEK par graudaugu sēklu tirdzniecību
(90/623/EEK)
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1966. gada 14. jūnija Direktīvu 66/402/EEK par graudaugu sēklu tirdzniecību [1], kurā jaunākie grozījumi izdarīti ar Komisijas Direktīvu 89/2/EEK [2],
tā kā saskaņā ar pašreizējām zinātnes un tehnikas atziņām izskatās, ka dažas auzu kailgraudaino varietāšu auzu (Avena sativa) šķirnes vērtības ziņā līdzinās rupjai lopbarībai;
tā kā tomēr ir grūti ražot minēto šķirņu sēklas ar dīgtspēju, kas pielīdzināma tai, ko parasti sasniedz citu auzu šķirņu sēklas;
tā kā ar Direktīvu 88/506/EEK [3] Komisija paziņoja, ka, ņemot vērā zinātnes un tehnikas atziņu attīstību, attiecībā uz auzu kailgraudaino varietāšu auzu šķirnēm ir lietderīgi samazināt tīro sēklu minimālo 85 % dīgtspēju, kas noteikta attiecībā uz auzām Direktīvas 66/402/EEK II pielikumā, līdz 75 %;
tā kā minētā samazināšana bija spēkā tikai līdz 1990. gada 30. jūnijam, lai turpmāk varētu savākt un novērtēt tehniskos datus par šīm šķirnēm;
tā kā turpmākie tehniskie dati rāda, ka ir ieteicams turpināt samazināšanu uz ierobežotu laiku, lai arī turpmāk varētu savākt un novērtēt tehniskos datus par šīm šķirnēm;
tā kā šajā direktīvā paredzētie pasākumi ir saskaņā ar Pastāvīgās lauksaimniecības, dārzkopības un mežsaimniecības sēklu un pavairošanas materiāla komitejas atzinumu,
IR PIEŅĒMUSI ŠO DIREKTĪVU.
1. pants
Direktīvas 66/402/EEK II pielikuma 2. iedaļas B punkta d) apakšpunktā tekstu "1990. gada 30. jūnijs" aizstāj ar "1992. gada 31. decembris".
2. pants
Šī direktīva ir adresēta dalībvalstīm.
Briselē, 1990. gada 7. novembrī

Labels: 3
17
6